lv lv lv sl lv lv de lv lv lv lv lv lv lv lv lv lv lv lv lv lv es lv lv lv en lv lv lv lv id lv lt lv pt rm lv lv lv lv lv lv lv ru lv fy lv lv lt lv lv lv hu lv tr en en ca lv lv sk hbs_lat lv lv pl lv lv lv lv es lv lv lv hbs_lat lv lv en en lv sv lv lv ca lv hbs_lat lv lv lv fi lv lv lv lv lv lv hbs_lat lv eo nl lv lv lv lv
Diennaktī atklājot 934 jaunus Covid-19 gadījumus, saslimstības rādītājs atkal pārsniedzis 500 robežu
2021. gada 16. decembris 11:50
Pagājušajā diennaktī Latvijas slimnīcās ievietots 51 Covid-19 pacients, savukārt izrakstīti 48 pacienti, liecina Nacionālā veselības dienesta informācija.
Slimību profilakses un kontroles centrs (SPKC) ziņoja par 11 Covid-19 pacientu nāves gadījumiem pagājušajā diennaktī.
Kopējais stacionēto Covid-19 slimnieku skaits diennakts laikā sarucis no 532 līdz 523 pacientiem jeb par 1,69%.
No stacionētajiem 428 ir vidēji smaga slimības gaita, bet 95 jeb 18,16% ir smaga slimības gaita.
Kopumā līdz šim no slimnīcām Latvijā izrakstīti 22 901 Covid-19 pacienti.
Jau ziņots, ka Pagājušajā diennaktī Latvijā atklāti 934 jauni Covid-19 gadījumi un reģistrēti 11 ar šo slimību sasirgušo nāves gadījumi, liecina Slimību profilakses un kontroles centra apkopotie dati.
Līdz ar to divu nedēļu kumulatīvais saslimstības rādītājs pagājušās diennakts laikā ir pieaudzis no 493,4 līdz 505,1 gadījumiem uz 100 000 iedzīvotāju.
No visiem pagājušajā diennaktī reģistrētajiem Covid-19 slimniekiem 493 jeb 52,78% bija nevakcinēti vai vakcinācijas kursu nepabeiguši, kamēr 441 bija vakcinējies.
No pagājušajā diennaktī reģistrētajiem nāves gadījumiem viens cilvēks bija vecumā no 50 līdz 59 gadiem, viens - vecumā no 60 līdz 69 gadiem, divi - vecumā no 70 līdz 79 gadiem, seši - vecumā no 80 līdz 89 gadiem un viens - vecumā no 90 līdz 99 gadiem.
No mirušajiem desmit cilvēki jeb 90,9% nebija nevakcinējušies vai arī vakcinācijas kursu nebija pabeiguši, bet viens bija vakcinējies pret Covid-19.
Līdz šim kopumā Latvijā reģistrēti 4419 Covid-19 pacientu nāves gadījumi.
Pagājušajā diennaktī Latvijā kopumā veikti 11 563 Covid-19 izmeklējumi, bet pozitīvo gadījumu īpatsvars pret testētajiem bijis 8,1%.
Aģentūras LETA aprēķini liecina, ka ar Covid-19 saslimušo kopskaits pēdējās divās nedēļās pieaudzis līdz 9563 cilvēkiem, bet pārējie tiek uzskatīti par slimību pārslimojušiem.
Latvijā līdz šim Covid-19 laboratoriski apstiprināts 264 965 cilvēkiem.
Dobeles, Tērvetes un Auces novadā
Eiropas Parlamenta vēlēšanas 2019
Projekts “Kultūras nesēji Zemgalē”
Atbalsts medijiem sabiedriski nozīmīga satura veidošanai un nacionālās kultūrtelpas stiprināšanai latviešu valodā
Projekts “Rūpēsimies par vidi!”
Adrese: Andrejostas iela 23, Rīga, LV-1045, Latvija
© 2007 - 2021 ZZ.lv Arhīvs